เงินบาทเปิดตลาด 32.44/47
ธนาคารซึไอเอ็มบีไทย รายงาน เงินบาทเปิดตลาดที่ 32.44/47 อ่อนค่าเล็กน้อย ขาดปัจจัยใหม่มาสนับสนุน
6 ก.ค. 2553

ธนาคารซึไอเอ็มบีไทย รายงาน เงินบาทเปิดตลาดที่ 32.44/47 อ่อนค่าเล็กน้อย ขาดปัจจัยใหม่มาสนับสนุน
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 32.44/47 บาท/ดอลลาร์ อ่อนค่าเล็กน้อยเมื่อเทียบกับตอนปิดตลาดเมื่อวานนี้
ส่วนค่าเงินสกุลต่างประเทศอื่นๆที่สำคัญ ค่าเงินเยนล่าสุดอยู่ที่ระดับ 87.55 เยน/ดอลลาร์ ส่วนค่าเงินยูโร 1.2505 ดอลลาร์/ยูโร 
ทั้งนี้ เมื่อคืนตลาดอเมริกาหยุด แต่ปัจจัยสำหรับตลาดตอนนี้ยังเป็นเรื่องเดิม ๆ คือ ทั่วโลกก็ยังกังวลว่าเศรษฐกิจยังชะลอตัวอยู่ จากภาวะภาคการเงินของโซนยุโรป และเศรษฐกิจจีนชะลอตัวลง และ เมื่อวันศุกร์ตัวเลขการจ้างงานของอเมริกาออกมาไม่ดี คนเลยเลี่ยงที่จะไปลงทุนสินทรัพย์เสี่ยง ถือเงินดอลลาร์กับเงินเยนกัน
"ตอนนี้ตามรายวันมากกว่า พอเมื่อคืนไม่มีข่าวของอเมริกา ตลาดหยุด ก็เลยไปเล่นข่าวเดิมๆ"
นอกจากนี้  วันอังคาร มี Conference Board เปิดเผยดัชนีการจ้างงานเดือนมิ.ย., สถาบันจัดการด้านอุปทานของสหรัฐ (ISM) เปิดเผยดัชนีภาคบริการและดัชนีกิจกรรมทางธุรกิจเดือนมิ.ย. และ ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 3 ก.ค.
นักบริหารเงิน คาดว่า ดอลลาร์ยังน่าจะแข็งค่าขึ้นอีกเล็กน้อยจากประเด็นเดิมๆ ยังไม่มีปัจจัยหนุนใหม่ๆ โดยมองกรอบเงินบาท 32.40-32.50 บาท/ดอลลาร์